Document ID: 32008R1060

KOMMISSIONENS FORORDNING (EF) Nr. 1060/2008
af 7. oktober 2008
om erstatning af bilag I, III, IV, VI, VII, XI og XV til Europa-Parlamentets og Rådets direktiv 2007/46/EF om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (rammedirektiv)
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets direktiv 2007/46/EF af 5. september 2007 om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (1), særlig artikel 39, stk. 2, og
ud fra følgende betragtninger:
(1)
Rådets direktiv 70/156/EØF af 6. februar 1970 om tilnærmelse af medlemsstaternes lovgivning om typegodkendelse af motorkøretøjer og påhængskøretøjer dertil (2) blev erstattet med Europa-Parlamentets og Rådets direktiv 2007/46/EF i overensstemmelse med den interinstitutionelle aftale af 28. november 2001 om en mere systematisk omarbejdning af retsakter (3).
(2)
Siden processen for vedtagelse af direktiv 2007/46/EF blev påbegyndt, er der trådt nye direktiver og forordninger i kraft, som har indført ændringer af bilagene til direktiv 70/156/EØF. Disse ændringer kunne ikke afspejles i direktiv 2007/46/EF. Dette gælder Europa-Parlamentets og Rådets direktiv 2004/3/EF af 11. februar 2004 om ændring af Rådets direktiv 70/156/EØF og 80/1268/EØF for så vidt angår måling af N1-køretøjers CO2-emissioner og brændstofforbrug (4), Europa-Parlamentets og Rådets direktiv 2004/11/EF af 11. februar 2004 om ændring af Rådets direktiv 92/24/EØF om hastighedsbegrænsende anordninger eller lignende indbyggede hastighedsbegrænsende systemer for visse motorkøretøjsklasser (5), Europa-Parlamentets og Rådets direktiv 2005/55/EF af 28. september 2005 om indbyrdes tilnærmelse af medlemsstaternes lovgivninger om foranstaltninger mod emission af forurenende luftarter og partikler fra motorer med kompressionstænding til fremdrift af køretøjer og emission af forurenende luftarter fra køretøjsmotorer med styret tænding, som benytter naturgas eller autogas (LPG) som brændstof (6), Kommissionens direktiv 2005/78/EF af 14. november 2005 om gennemførelse af Europa-Parlamentets og Rådets direktiv 2005/55/EF om indbyrdes tilnærmelse af medlemsstaternes lovgivninger om foranstaltninger mod emission af forurenende gasser og partikler fra motorer med kompressionstænding til fremdrift af køretøjer og emission af forurenende gasser fra køretøjsmotorer med styret tænding, som benytter naturgas eller autogas (LPG) som brændstof og om ændring af bilag I, II, III, IV og VI hertil (7), Kommissionens direktiv 2004/104/EF af 14. oktober 2004 om tilpasning til den tekniske udvikling af Rådets direktiv 72/245/EØF om radiostøj (elektromagnetisk kompatibilitet) hos køretøjer og om ændring af direktiv 70/156/EØF om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (8), Europa-Parlamentets og Rådets direktiv 2005/64/EF af 26. oktober 2005 om typegodkendelse af motorkøretøjer med hensyn til genbrugelighed, genvindelighed og nyttiggørelsesmuligheder og om ændring af Rådets direktiv 70/156/EØF (9), Europa-Parlamentets og Rådets direktiv 2005/66/EF af 26. oktober 2005 om anvendelsen af systemer til frontal beskyttelse på motorkøretøjer og om ændring af Rådets direktiv 70/156/EØF (10), Kommissionens direktiv 2006/28/EF af 6. marts 2006 om ændring, med henblik på tilpasning til den tekniske udvikling, af Rådets direktiv 72/245/EØF om køretøjers radiointerferens (elektromagnetiske kompatibilitet) og om ændring af Rådets direktiv 70/156/EØF om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (11), Europa-Parlamentets og Rådets direktiv 2006/40/EF af 17. maj 2006 om emissioner fra luftkonditioneringsanlæg i motorkøretøjer og om ændring af Rådets direktiv 70/156/EØF (12) og gennemførelsesbestemmelserne hertil, Kommissionens direktiv 2007/37/EF af 21. juni 2007 om ændring af bilag I og III til Rådets direktiv 70/156/EØF om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (13), Kommissionens forordning (EF) nr. 706/2007 af 21. juni 2007 om fastsættelse, i henhold til Europa-Parlamentets og Rådets direktiv 2006/40/EF, af administrative bestemmelser om EF-typegodkendelse af køretøjer og af en harmoniseret detektionsmåling af udsivning fra visse luftkonditioneringsanlæg (14), Kommissionens direktiv 2007/34/EF af 14. juni 2007 om ændring, med henblik på tilpasning til den tekniske udvikling, af Rådets direktiv 70/157/EØF om tilladt støjniveau og udstødningssystemer for motordrevne køretøjer (15), Europa-Parlamentets og Rådets forordning (EF) nr. 715/2007 af 20. juni 2007 om typegodkendelse af motorkøretøjer med hensyn til emissioner fra lette personbiler og lette erhvervskøretøjer (Euro 5 og Euro 6), om adgang til reparations- og vedligeholdelsesinformationer om køretøjer (16).
(3)
Siden processen for vedtagelse af direktiv 2007/46/EF blev påbegyndt, har Det Europæiske Fællesskab tiltrådt en række regulativer udstedt af FN’s Økonomiske Kommission for Europa i Genève (FN/ECE): Regulativ nr. 112 (forlygter), regulativ nr. 123 (adaptive forlygtesystemer), regulativ nr. 125 (synsfelt fremad), regulativ nr. 121 (identificering af betjeningsorganer, kontrollamper og indikatorer), regulativ nr. 122 (varmesystemer), regulativ nr. 102 (kortkoblingssystemer), regulativ nr. 107 (busser) og regulativ nr. 105 (køretøjer til transport af farligt gods). Desuden er en række nye ændringer til regulativ nr. 83 (emissioner), regulativ nr. 34 (brændstofbeholdere), regulativ nr. 11 (dørlåse og -hængsler), regulativ nr. 13 (bremser), regulativ nr. 18 (tyverisikring), regulativ nr. 97 (tyverialarmer), regulativ nr. 17 (sæder og sædeforankringer samt kombinerede nakkestøtter), regulativ nr. 26 (udragende dele), regulativ nr. 14 (sikkerhedsselers forankringer), regulativ nr. 48 (montering af lygter og lyssignaler), regulativ nr. 1, 8 og 20 (forlygter), regulativ nr. 44 (barnefastholdelsesanordninger), regulativ nr. 49 (emissioner for tunge erhvervskøretøjer) og regulativ nr. 64 (reservehjul/reservedæk til midlertidig brug), som Fællesskabet allerede har tiltrådt, trådt i kraft. I overensstemmelse med artikel 4, stk. 4, i Rådets afgørelse 97/836/EF af 27. november 1997 om Det Europæiske Fællesskabs tiltrædelse af overenskomsten under FN’s Økonomiske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter (»Overenskomst af 1958 som revideret«) (17), har Fællesskabet besluttet, at ovennævnte FN/ECE-regulativer udgør en del af fællesskabslovgivningen. Det er derfor nødvendigt at ændre del II i bilag IV, således at de bliver omfattet af ækvivalenslisten, jf. artikel 35, stk. 2.
(4)
Ydermere tillader udviklingen i den videnskabelige og tekniske viden, at direktiv 2005/55/EF, 2005/64/EF, 2005/66/EF og 2006/40/EF og forordning (EF) nr. 715/2007 anvendes på køretøjer i klasse M1, fremstillet i små serier, og køretøjer til særlig brug. Udviklingen tillader ligeledes, at direktiv 2003/97/EF anvendes på køretøjer til særlig brug. Det er derfor nødvendigt at ændre tillægget til del I i bilag IV og tillæg 1, 2, 3, 4 og 5 til bilag XI.
(5)
For at sikre, at EF-typegodkendelsesprocessen kan fungere tilfredsstillende, er det således hensigtsmæssigt at ajourføre bilagene til direktiv 2007/46/EF med henblik på at tilpasse dem til udviklingen inden for den videnskabelige og tekniske viden.
(6)
Bilag I, III, IV, VI, VII, XI og XV til direktiv 2007/46/EF bør erstattes i overensstemmelse hermed.
(7)
Foranstaltningerne i denne forordning er i overensstemmelse med udtalelse fra Det Tekniske Udvalg for Motorkøretøjer -
UDSTEDT FØLGENDE FORORDNING:
Artikel 1
I direktiv 2007/46/EF foretages følgende ændringer:
1)
Bilag I affattes som angivet i bilag I til nærværende forordning.
2)
Bilag III affattes som angivet i bilag II til nærværende forordning.
3)
Bilag IV affattes som angivet i bilag III til nærværende forordning.
4)
Bilag VI affattes som angivet i bilag IV til nærværende forordning.
5)
Bilag VII affattes som angivet i bilag V til nærværende forordning.
6)
Bilag XI affattes som angivet i bilag VI til nærværende forordning.
7)
Bilag XV affattes som angivet i bilag VII til nærværende forordning.
Artikel 2
Denne forordning træder i kraft den 29. april 2009.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. oktober 2008.

Labels: 7
8
15